ਫੈਮਿਲੀ ਰਿਲੇਸ਼ਨਸ਼ਿਪਸ ਆਨਲਾਈਨ

ਪਰਿਵਾਰਾਂ ਦੀ ਬਿਹਤਰ ਰਿਸ਼ਤੇ ਬਣਾਉਣ ਵਿੱਚ ਮਦਦ ਕਰਦੇ ਹੋਏ

* ਪਰਿਵਾਰਕ ਰਿਸ਼ਤਿਆਂ ਨੂੰ ਮਜ਼ਬੂਤ ਕਰਨਾ
* ਪਰਿਵਾਰਾਂ ਨੂੰ ਇੱਕ ਜੁੱਟ ਰੱਖਣ ਵਿੱਚ ਮਦਦ ਕਰਨਾ

ਵੱਖਰੇ ਹੋ ਜਾਣ ਤੇ ਪਰਿਵਾਰਾਂ ਨੂੰ ਸਹਿਯੋਗ ਦੇਣਾ

# ਫੈਮਿਲੀ ਰਿਲੇਸ਼ਨਸ਼ਿਪਸ ਆਨਲਾਈਨ ਕੀ ਹੈ?

ਫੈਮਿਲੀ ਰਿਲੇਸ਼ਨਸ਼ਿਪਸ ਆਨਲਾਈਨ, ਆਸਟ੍ਰੇਲੀਆ ਦੀ ਇੱਕ ਅਜਿਹੀ ਸਰਕਾਰੀ ਸੇਵਾ ਹੈ ਜਿਸਨੂੰ ਸਾਰੇ ਪਰਿਵਾਰਾਂ (ਭਾਵੇਂ ਉਹ ਇਕੱਠੇ ਹੋਣ ਜਾਂ ਵੱਖ) ਨੂੰ ਪਰਿਵਾਰਕ ਰਿਸ਼ਤਿਆਂ ਸੰਬੰਧੀ ਮਸਲਿਆਂ ਬਾਰੇ ਜਾਣਕਾਰੀ ਤੇ ਆਸਾਨ ਆਨਲਾਈਨ ਪਹੁੰਚ ਪ੍ਰਦਾਨ ਕਰਨ ਲਈ ਬਣਾਇਆ ਗਿਆ ਹੈ।

ਇਹ ਸਾਈਟ ਪਰਿਵਾਰਕ ਰਿਸ਼ਤਿਆਂ ਬਾਰੇ ਸਹਾਇਤਾ ਸੇਵਾਵਾਂ ਉੱਤੇ ਜਾਣਕਾਰੀ ਪ੍ਰਦਾਨ ਕਰਨ ਦਾ ਇੱਕ ਮੁੱਖ ਸਰੋਤ ਹੈ।

# ਮੈਂ ਫੈਮਿਲੀ ਰਿਲੇਸ਼ਨਸ਼ਿਪਸ ਆਨਲਾਈਨ ਤੇ ਕਿਹੜੀ ਜਾਣਕਾਰੀ ਪ੍ਰਾਪਤ ਕਰ ਸਕਦਾ/ਸਕਦੀ ਹਾਂ?

ਤੁਸੀਂ ਪਰਿਵਾਰਕ ਰਿਸ਼ਤਿਆਂ ਸੰਬੰਧੀ ਮਸਲਿਆਂ ਨੂੰ ਨਿਪਟਾਉਣ ਵਿੱਚ ਆਪਣੀ ਅਤੇ ਆਪਣੇ ਪਰਿਵਾਰ ਦੀ ਮਦਦ ਕਰਨ ਲਈ ਸੇਵਾਵਾਂ ਬਾਰੇ ਜਾਣਕਾਰੀ ਪ੍ਰਾਪਤ ਕਰ ਸਕਦੇ/ਸਕਦੀ ਹੋ, ਇਸ ਵਿੱਚ ਮਾਪਿਆਂ ਦੇ ਵੱਖ ਹੋਣ ਬਾਅਦ ਬੱਚਿਆਂ ਲਈ ਉਚਿਤ ਪ੍ਰਬੰਧਾਂ ਤੇ ਸਹਿਮਤ ਹੋਣਾ ਸ਼ਾਮਲ ਹੈ। ਤੁਸੀਂ ਰਿਸ਼ਤਿਆਂ ਨੂੰ ਬਿਹਤਰ ਬਣਾਉਣ ਤੋਂ ਲੈ ਕੇ ਪਰਿਵਾਕ ਝਗੜਿਆਂ ਦੇ ਸਮਾਧਾਨ ਤਕ ਸਾਰੇ ਵਿਸ਼ਿਆਂ ਉੱਤੇ ਵੀ ਜਾਣਕਾਰੀ ਪ੍ਰਾਪਤ ਕਰ ਸਕਦੇ/ਸਕਦੀ ਹੋ।

# ਫੈਮਿਲੀ ਰਿਲੇਸ਼ਨਸ਼ਿਪਸ ਆਨਲਾਈਨ ਵਿੱਚ ਇਸ ਬਾਰੇ ਜਾਣਕਾਰੀ ਸ਼ਾਮਲ ਹੈ:

* ਮਜਬੂਤ ਰਿਸ਼ਤੇ ਬਣਾਉਣਾ ਅਤੇ ਕਾਇਮ ਰੱਖਣਾ
* ਪਰਿਵਾਰ ਦੇ ਸਾਰੇ ਜੀਆਂ ਨਾਲ ਪ੍ਰਭਾਵੀ ਤਰੀਕੇ ਨਾਲ ਗੱਲਬਾਤ ਕਰਨਾ
* ਵੱਖ ਹੋਣ ਤੋਂ ਬਾਅਦ ਬੱਚਿਆਂ ਲਈ ਪ੍ਰਬੰਧ ਕਰਨੇ
* ਪਰਿਵਾਰਕ ਹਿੰਸਾ ਦੇ ਮਾਮਲੇ ਵਿੱਚ ਤੁਹਾਡੀ ਮਦਦ ਕਰਨ ਲਈ ਸਰੋਤ
* ਪਰਿਵਾਰਕ ਝਗੜਿਆਂ ਦਾ ਸਮਾਧਾਨ
* ਪਰਿਵਾਰਕ ਝਗੜਿਆਂ ਦੇ ਪੰਜੀਕ੍ਰਿਤ ਸਮਾਧਾਨ ਪ੍ਰਦਾਤੇ ਨਾਲ ਕਿਵੇਂ ਸੰਪਰਕ ਕੀਤਾ ਜਾਵੇ
* ਪਰਿਵਾਰਾਂ ਦੇ ਵੱਖ ਹੋ ਜਾਣ ਤੇ ਬੱਚਿਆਂ ਅਤੇ ਨੌਜਵਾਨ ਲੋਕਾਂ ਦੀ ਮਦਦ ਕਰਨਾ
* ਤੁਹਾਡੇ ਇਲਾਕੇ ਵਿੱਚ ਸਲਾਹਕਾਰੀ ਸੇਵਾਵਾਂ

ਪਰਿਵਾਰਕ ਕਨੂੰਨ

# ਫੈਮਿਲੀ ਰਿਲੇਸ਼ਨਸ਼ਿਪਸ ਆਨਲਾਈਨ ਬਾਰੇ ਜਾਣਕਾਰੀ ਜਾਂ ਸੇਵਾਵਾਂ ਲਈ ਮੈਂ ਕਿਵੇਂ ਸਰਚ ਕਰਾਂ?

ਫੈਮਿਲੀ ਰਿਲੇਸ਼ਨਸ਼ਿਪਸ ਆਨਲਾਈਨ ਬਾਰੇ ਜਾਣਕਾਰੀ ਜਾਂ ਸੇਵਾਵਾਂ ਪ੍ਰਾਪਤ ਕਰਨਾ ਆਸਾਨ ਹੈ। ਜੇ ਤੁਹਾਨੂੰ ਉਸ ਵਿਸ਼ੇ ਬਾਰੇ ਪਤਾ ਹੈ ਜਿਸ ਵਿੱਚ ਤੁਹਾਨੂੰ ਦਿਲਚਸਪੀ ਹੈ, ਫਿਰ ਜਾਂ ਤਾਂ ਤੁਸੀਂ ਸਰਚ ਬਾਕਸ ਵਿੱਚ ਜਾ ਕੇ ਉਹ ਮੁੱਖ ਸ਼ਬਦ ਟਾਈਪ ਕਰੋ ਜਾਂ ਢੁਕਵਾਂ ਵਿਸ਼ਾ ਚੁਣੋ। ਦੋਵੇਂ ਤਰੀਕਿਆਂ ਨਾਲ, ਤੁਹਾਨੂੰ ਭਿੰਨ-ਭਿੰਨ ਤਰ੍ਹਾਂ ਦੀਆਂ ਢੁਕਵੀਆਂ ਤੱਥ ਸ਼ੀਟਾਂ ਜਾਂ ਸੇਵਾਵਾਂ ਲਈ ਸਾਰ ਲਿੰਕ ਪ੍ਰਦਾਨ ਕੀਤੇ ਜਾਣਗੇ।

ਤੁਸੀਂ ਆਪਣੀ ਰਿਹਾਇਸ਼ ਦੇ ਨੇੜੇ ਢੁਕਵੀਆਂ ਸੇਵਾਵਾਂ ਲਈ ਵੀ ਖੋਜ ਕਰ ਸਕਦੇ ਹੋ।

# ਮੈਂ ਫੈਮਿਲੀ ਰਿਲੇਸ਼ਨਸ਼ਿਪਸ ਆਨਲਾਈਨ ਤਕ ਪਹੁੰਣ ਕਿਵੇਂ ਪ੍ਰਾਪਤ ਕਰਾਂ?

ਜਿਸ ਕਿਸੇ ਵਿਅਕਤੀ ਨੂੰ ਇੰਟਰਨੈੱਟ ਤਕ ਪਹੁੰਣ ਪ੍ਰਾਪਤ ਹੈ ਉਹ ਫੈਮਿਲੀ ਰਿਲੇਸ਼ਨਸ਼ਿਪਸ ਆਨਲਾਈਨ ਦਾ ਇਸਤੇਮਾਲ ਕਰ ਸਕਦਾ ਹੈ। ਜੇ ਤੁਹਾਡੇ ਕੋਲ ਘਰ ਵਿੱਚ ਇੰਟਰਨੈੱਟ ਕਨੈਕਸ਼ਨ ਨਹੀਂ ਹੈ, ਤਾਂ ਤੁਸੀਂ ਆਪਣੇ ਸਥਾਨਕ ਪੁਸਤਕਾਲ, ਸਕੂਲ ਜਾਂ ਇੰਟਰਨੈੱਟ ਕੈਫੇ ਤੋਂ ਸਾਈਟ ਤੇ ਜਾ ਸਕਦੇ ਹੋ। ਬਸ ਆਪਣੇ ਵੈੱਬ ਬ੍ਰਾਉਜ਼ਰ ਵਿੱਚ [www.familyrelationships.gov.au](http://www.familyrelationships.gov.au) ਟਾਈਪ ਕਰੋ ਅਤੇ ਪਰਿਵਾਰਕ ਸੰਬੰਧਾਂ ਬਾਰੇ ਢੇਰ ਸਾਰੀ ਜਾਣਕਾਰੀ ਦੇ ਲਿੰਕਾਂ ਨੂੰ ਫੋਲੋ ਕਰੋ।

ਨਹੀਂ ਤਾਂ, ਤੁਸੀਂ ਫੈਮਿਲੀ ਰਿਲੇਸ਼ਨਸ਼ਿਪ ਐਡਵਾਈਸ ਲਾਈਨ ਨੂੰ **1800 050 321** ਤੇ **ਸੋਮਵਾਰ ਤੋਂ ਸ਼ੁੱਕਰਵਾਰ ਸਵੇਰੇ 8 ਵਜੇ ਤੋਂ ਸ਼ਾਮ 8 ਵਜੇ ਤਕ ਅਤੇ ਸ਼ਨੀਵਾਰ** **ਸਵੇਰੇ 10 ਵਜੇ ਤੋਂ ਸ਼ਾਮ 4 ਵਜੇ ਤਕ** (ਨੈਸ਼ਨਲ ਪਬਲਿਕ ਛੁੱਟੀਆਂ ਨੂੰ ਛੱਡ ਕੇ) ਕਾਲ ਕਰ ਸਕਦੇ ਹੋ।

ਫੈਮਿਲੀ ਰਿਲੇਸ਼ਨਸ਼ਿਪਸ ਅਤੇ ਸੇਵਾਵਾਂ ਬਾਰੇ ਹੋਰ ਜਾਣਕਾਰੀ ਪ੍ਰਾਪਤ ਕਰਨ ਲਈ।

ਇੱਥੇ ਜਾਓ

ਫੈਮਿਲੀ ਰਿਲੇਸ਼ਨਸ਼ਿਪਸ ਆਨਲਾਈਨ ਦੀ ਵੈੱਬਸਾਈਟ ਤੇ [www.familyrelationships.gov.au](http://www.familyrelationships.gov.au)

ਜਾਂ ਕਾਲ ਕਰੋ

ਫੈਮਿਲੀ ਰਿਲੇਸ਼ਨਸ਼ਿਪ ਐਡਵਾਈਸ ਲਾਈਨ

1800 050 321

ਸੋਮਵਾਰ ਤੋਂ ਸ਼ੁੱਕਰਵਾਰ ਸਵੇਰੇ 8 ਵਜੇ ਤੋਂ ਸ਼ਾਮ 8 ਵਜੇ ਤਕ

ਸ਼ਨੀਵਾਰ (ਲੋਕਲ ਸਮਾਂ) ਸਵੇਰੇ 10 ਵਜੇ ਤੋਂ ਸ਼ਾਮ 4 ਵਜੇ ਤਕ

ਨੈਸ਼ਨਲ ਪਬਲਿਕ ਛੁੱਟੀਆਂ ਨੂੰ ਛੱਡ ਕੇ